
REFERAT DE APROBARE A  PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind 
aprobarea prelungirii duratei contractului de concesiune nr. 216/30.05.2006 pentru delegarea gestiunii serviciului public de producere a energiei termice și electrice, transport, distribuție  și furnizare a energiei termice
Sectiunea a 2 - a 
Motivul emiterii proiectului de hotărâre
Descrierea situatiei actuale
În anul 2006 Consiliul Local al Municipiului Timișoara a aprobat prin Hotarârea Consiliului Local  nr. 155/18.04.2006 delegarea gestiunii serviciului public de producere a energiei termice şi electrice, transport, distribuţie şi furnizare a energiei termice către Compania Locală de Termoficare "COLTERM" S.A. Timişoara prin încheierea unui contract de concesiune prin negociere directă.
Prin Hotarârea Consiliului Local nr. 216/30.05.2006 a fost aprobat contractul de concesiune prin negociere directă privind încredinţarea delegării gestiunii serviciului public de producere a energiei termice şi electrice, transport, distribuţie şi furnizare a energiei termice către Compania Locală de Termoficare "COLTERM" S.A.  Timişoara.
Ca urmare a celor două hotărâri aprobate de Consiliul Local al Muncipiului Timișoara  a fost încheiat contractul de concesiune nr. 216/30.05.2006 pentru delegarea gestiunii serviciului public de producere a energiei termice și electrice, transport, distribuție  și furnizare a energiei termice.
Prin Hotarârea Consiliului Local nr. 68/23.02.2021 a fost aprobată prelungirea duratei Contractului de concesiune nr. 216/30.05.2006 pentru delegarea gestiunii serviciului public de producere a energiei termice și electrice, transport, distribuție  și furnizare a energiei termice.
Drept urmare, Contractul de concesiune nr. 216/30.05.2006, așa cum a fost modificat prin Actul adițional nr. CDE2021-290/26.02.2021, a fost prelungit până în data de  30.08.2021.

Schimbari preconizate și rezultate așteptate
La momentul actual, Municipiul Timișoara se află încă în curs de derulare a demersurilor în vederea încheierii unui nou contract de delegare a gestiunii serviciului de alimentare cu energie termică în municipiul Timișoara. În acest scop, Municipiul Timișoara inclusiv a depus spre avizare la Consiliul Concurenței conform art. 52 alin. (2) din Legea nr. 51/2006 documentația aferentă încheierii noului contract de delegare a gestiunii serviciului public de alimentare cu energie termică din municipiul Timișoara.
[bookmark: _Hlk80210194][bookmark: _Hlk80210153]Din considerente obiective nu este posibilă finalizarea demersurilor în vederea încheierii noului contract de delegare a gestiunii serviciului până la data de 30.08.2021 (când expiră durata contractului nr. 216/30.05.2006). Aceste considerente obiective includ, fără limitare, (i) complexitatea din punct de vedere juridic, tehnic și economic a întocmirii documentației aferente noului contract de delegare în contextul situației specifice a serviciului de alimentare cu energie termică la nivelul Municipiului Timișoara și a infrastructurii aferente serviciului, complexitate ce necesită un volum mare de muncă în vederea pregătirii documentației; (ii) neobținerea până la acest moment a avizului Consiliului Concurenței cerut conform art. 52 alin. (2) din Legea nr. 51/2006.   
Serviciul de alimentarea cu energie termică în sistem centralizat este un serviciu de utilitate publică, are un caracter permanent şi regim de funcţionare continuu și răspunde unor cerinţe şi necesităţi de interes şi utilitate publică.
Necesitatea prelungirii duratei contractului de concesiune existent este dată de obligativitatea asigurării continuităţii serviciului public de alimentare cu energie termică la nivelul unităţii administrativ-teritoriale. 
Ținând cont de cele de mai sus se constată necesară prelungirea contractului de  concesiune nr. 216/30.05.2006 pentru o perioada de 90 de zile, până la data de 30.11.2021. În măsura în care până la data de 30.11.2021 se finalizează procedura de atribuire a unui nou contract de delegare a gestiunii serviciului public de alimentare cu energie termică în sistem centralizat, contractul de concesiune nr. 216/30.05.2006 va înceta în mod automat de la data intrării în vigoare a noului contract de delegare a gestiunii serviciului de alimentare cu energie termică.

Concluzii
Considerăm necesară și oportună aprobarea proiectului de hotărâre privind aprobarea prelungirii duratei contractului de concesiune nr. 216/30.05.2006 pentru delegarea gestiunii serviciului public de producere a energiei termice și electrice, transport, distribuție  și furnizare a energiei termice conform celor arătate mai sus.

